**Marcos Evangelista de Moraes** (\* 7. jún 1970, São Paulo), známejší ako **Cafu**, je bývalý brazílsky futbalista. Je dvojnásobný majster sveta vo futbale, hrával v Brazílii, Zaragoze a predovšetkým v talianskej Serie A za AS Rím a AC Miláno.

Cafu hrával na poste pravého krajného obrancu. Za brazílske národné mužstvo odohral 156 zápasov, v rokoch 1994 a 2002 získal v jeho drese titul majstra sveta.

Hráčska kariéra
---------------

Ako jeden zo siedmich detí sa narodil vo favele v São Paule. Keď mal sedem rokov navštevoval futbalovú akadémiu a dostal sa do juniorských tímov Nacional, Portuguesa a Itaquaquecetuba AC. Tiež hral dva roky futsal.

V roku 1988 sa stal členom juniorského tímu klubu São Paulo FC a hneď vyhral mládežnícky turnaj *Copa São Paulo*. Nasledujúcu sezónu strávil väčšinu iba na lavičke. V tom čase mu tréner Telê Santana odporučil aby sa presunul zo zálohy na krídlo. Neskôr sa stal členom prvého tímu, s ktorým vyhral viaceré turnaje, vrátane Copa Libertadores dvakrát po sebe v rokoch 1992 a 1993. V roku 1994 získal ocenenie Juhoamerický futbalista roka.

Cafu začal ročník 1995 v brazílskom tíme Juventude, ale skončil ju v španielskom klube Real Zaragoza, s ktorým neskôr získal Pohár víťazov pohárov UEFA. Po krátkom pobyte v klube Palmeiras sa vrátil Cafu späť do Európy, prestúpil do klubu AS Rím, s ktorým neskôr dosiahol viaceré úspechy. V roku 2001 s ním vyhral scudetto. Práve počas pôsobenia v tomto klube dostal prezývku *Il Pendolino* (Expresný vlak). 

Aj napriek účasti vo finále talianskeho pohára Coppa Italia v roku 2003 za Rím, Cafu sa rozhodol prestúpiť do klubu AC Miláno. Neprestúpil nakoniec do japonského klubu Yokohama F. Marinos. S AC Miláno vyhral jeho druhé Scudetto v roku 2004 a zahral si v jeho prvom finále Ligy majstrov v roku 2005. V roku 2007 vyhral s *Rossoneri* Ligu majstrov. Po sezóne 2007-08 sa rozhodol ukončiť svoju kariéru. 

V decembri 2008 sprebehli špekulácie, ktoré ho spájali s pôsobením v anglickom okresnom klube Garforth Town.

Reprezentačná kariéra
---------------------

Tréner brazílskej reprezentácie Paulo Roberto Falcão ho prvýkrát postavil do prípravného zápasu 12. septembra 1990 so Španielskom, v ktorého drese nastúpili napr. Butragueño či Zubizarreta. Brazília prehrala 0:3.  Ďalší rok bol nominovaný na juhoamerický turnaj Copa America, ale neneastúpil ani do jedného zápasu. Na ďalšom turnaji Copa America v roku 1993 už bol v základe v troch zápasoch zo štyroch, Brazília ale proti Argentíne v osemfinále neuspela po penaltovom rozstrele.

### MS 1994

Tréner Carlos Alberto Parreira a jeho asistent Mario Zagallo ho nominovali na svetový šampionát, ktorý sa v roku 1994 konal v USA. Brazílske mužstvo bolo domácimi médiami podceňované a kritizované za opustenie tradičného futbalu, ktorým sa Brazília zvyčajne prezentovala. Cafú stál po boku hviezd akými boli Romário, Bebeto, Leonardo alebo Branco. V obrane tím spoliehal na zónové bránenie. V skupine Brazília zdolala Rusko 2:0, Kamerun 3:0, sa Švédskom sa hralo nerozhodne 1:1. Cafú strávil zápasy skupiny iba na lavičke náhradníkov.

Osemfinále proti domácim Spojeným štátom bolo ťažkú previerkou, tesne pred polčasom bol navyše vylúčený Leonardo. Cafú prišiel na ihrisko v 69. minúte za Zinha a o tri minúty neskôr strelil jediný gól zápasu Bebeto.  Proti Holandsku premárnila Brazília dvojgólový náskok, ale Romário strhol výhru na ich stranu. Cafú dorazil na ihrisko v samotnom závere na niekoľko desiatok sekúnd.  Po semifinálovom víťazstve nad Švédmi 1: 0 sa Brazília vo finále stretla s Talianskom. Cafú nastúpil do hry vo 35. minúte, keď sa zranil Jorginho a bol tak u výhry 3:2 na penalty, sám ale penaltu nekopal.

### MS 1998

Na majstrovstvách sveta 1998 vo Francúzsku bol Cafú pravým obrancom základnej jedenástky kouča Zagalla, zatiaľ čo na ľavej strane hral Roberto Carlos. V mužstve boli tiež hviezdy ako Ronaldo, Rivaldo, Dunga či Sampaio. Brazília v úvode porazila Škótsko 2:1.  Na skorý brazílsky gól Sampaia pred polčasom odpovedal z penalty Škót John Collins. V 73. minúte vypálil Cafú z voleja do 39-ročného škótskeho brankára Jima Leightona, od ktorého hrudi sa lopta odrazila k Tomovi Boydovi, ktorý nestačil zareagovať a od neho odrazená lopta zamierila do bránky.

Vo štvrťfinále Cafú nastúpil do zápasu s Dánskom. Brazílčania ho nakoniec vyhrali 3:2, Cafú však v 81. minúte dostal druhú žltú kartu na turnaji (za zdržiavanie za stavu 3:2) a do semifinále preto nemohol nastúpiť. Semifinále tak bolo šancou pre Zé Carlosa, obrancu bez jediného štartu v národnom tíme. Brazília na penalty postúpila cez Holandsko a dostala sa do finále proti domácemu Francúzsku. Francúzsko ale v kľúčovom zápase Brazílii jednoznačne zdolalo. Cafú sa takmer vôbec nedostával do prienikov, aj vďaka malej podpore zo strany Leonarda. Francúzsko zvíťazilo 3: 0. 

### MS 2002

Na svojom treťom MS viedol Brazíliu ako kapitán. V úvode čakal na mužstvo vedené koučom Luisom Scolarim zápas proti Turecku. Turci sa ešte pred polčasom dostali do vedenia, keď Cafú nezabránil Hasanovi Sasovi skórovať. Góly Ronalda a Rivalda ale otočili zápas na stranu Brazílčanov. V druhom zápase proti národnému tímu Číny sa púšťal do ofenzívy a mal aj možnosť skórovať, nakoniec si ale len pripísal asistenciu na gól Ronalda v 55. minúte na konečných 4:0. V treťom zápase proti Kostarike Brazília prestrieľala súpera 5:2, Cafú v závere zápasu dostal žltú kartu za faul na Kostaričana Stevena Bryca. Neskôr Cafú doviedol Brazíliu k osemfinálovej výhre nad Belgickom 2:0. Vo štvrťfinále sa vedenia ujalo Anglicko gólom Owena, Rivaldo ale pred prestávkou vyrovnal a Ronaldinho v 50. minúte skóroval z priameho kopu, než bol o pár minút neskôr vylúčený. Po zápase uviedol, že mu s prekonaním brankára Seamana pomohol radou Cafú. V semifinále hrala Brazília opäť proti Turecku. Cafú patril spolu s Rivaldom k najlepším hráčom svojho mužstva a svojimi výpady zamestnával tureckého ľavého krajného obrancu Erguna Penbeho.  Na začiatku zápasu skoro poslal Brazílii do vedenia a jeho spolupráca s Klebersonom robila Turecku ťažkosti. O postupe do finále rozhodol jediným gólom Ronaldo. Cafú odohral celý finálový zápas, rovnako ako odohral bez striedania všetkých šesť predchádzajúcich zápasov turnaja. Brazília po dvoch góloch Ronalda vyhrala a kapitán Cafú ako prvý dvihol trofej majstra sveta. 

### Reprezentačné zápasy

| Brazílska futbalová reprezentácia |
| --- |
| rok | zápasy | góly |
|
| 1990 | 3 | 0 |
| 1991 | 9 | 0 |
| 1992 | 2 | 0 |
| 1993 | 12 | 0 |
| 1994 | 7 | 1 |
| 1995 | 5 | 0 |
| 1996 | 3 | 0 |
| 1997 | 20 | 0 |
| 1998 | 12 | 2 |
| 1999 | 12 | 0 |
| 2000 | 10 | 2 |
| 2001 | 6 | 0 |
| 2002 | 12 | 0 |
| 2003 | 7 | 0 |
| 2004 | 9 | 0 |
| 2005 | 8 | 0 |
| 2006 | 5 | 0 |
| Celkom | 142 | 5 |

Úspechy
-------

### Klubové

* 4 × víťaz ligy provincie Paulista ( 1989, 1991, 1992, 1996 )
* 1 × víťaz brazílskej ligy ( 1991 )
* 2 × víťaz talianskej ligy ( 2000/01, 2003/04 )
* 2 × víťaz talianskeho superpohára ( 2001, 2004 )
* 1 × víťaz Ligy majstrov ( 2006/07 )
* 1 × víťaz Pohára PVP ( 1994/95 )
* 2 × víťaz európskeho superpohára ( 2003, 2007 )
* 2 × víťaz Pohára osloboditeľov ( 1992, 1993 )
* 2 × víťaz Recopa Sudamericana ( 1993, 1994 )
* 1 × víťaz Supercoppa Sudamericana ( 1993 )
* 1 × víťaz Pohára Conmbolu ( 1994 )
* 1 × víťaz Majstrovstvá sveta klubov ( 2007 )
* 2 × víťaz Interkontinentálneho pohára ( 1992, 1993 )

### Reprezentačné

* 4 × na MS ( 1994 - zlato, 1998 - striebro, 2002 - zlato, 2006 )
* 4 × na CA ( 1991 - striebro, 1993, 1997 - zlato, 1999 - zlato )
* 1 × na Pohár konfederácií FIFA ( 1997 - zlato )

### Individuálne

* 2 × Bola de Prata (1992, 1993)
* 1 × Juhoamerický futbalista roka (1994)
* All Stars Team UEFA (2004, 2005)
* All Stars Team FIFPro (2005)
* Zlatá lopta - najlepší tím (2020)

### Vyznamenania

* Rad Rio Branco ( 4. 2. 2008 )

Osobný život
------------

S manželkou vychovával tri deti. V roku 2019 ale zažil tragédiu, keď jeho tridsaťročný najstarší syn Danilo pri rekreačnom športovaní utrpel infarkt a na jeho následky zomrel.

Referencie
----------

 1. ↑   *Player Page Profile - Cafu* [online]. fifaworldcup.yahoo.com. Dostupné online.
2. ↑  TEJWANI, Karan. *Cafu: the born winner who became the most complete full-back of his time* [online]. thesefootballtimes.co, 2017-10-31, [cit. 2022-03-16]. Dostupné online.
3. ↑   *Slavný brazilský fotbalista Cafú posílí okresní anglický tým* [online]. eurofutbal.cz, [cit. 2009-02-22]. Dostupné online. Archivované 2009-02-07 z originálu.
4. ↑   *Spielbericht: 2560610* [online].. Dostupné online.
5. 1 2   *Mario Zagallo: The trophy is still ours* [online]. FIFA.com, 2007-05-10, [cit. 2019-11-05]. Dostupné online. (anglicky)
6. ↑   *Spielbericht: 936164* [online].. Dostupné online.
7. ↑   *Spielbericht: 936188* [online].. Dostupné online.
8. ↑   *Spielbericht: 936193* [online].. Dostupné online.
9. ↑   *Spielbericht: 936658* [online].. Dostupné online.
10. ↑  GOFF, Steven. *Own Goal Gets Brazil Off Scot-Free* [online]. Washington Post, 1998-06-11, [cit. 2019-11-05]. Dostupné online. (anglicky)
11. ↑   *1998 World Cup final: France – Brazil 3:0* [online].. Dostupné online. (anglicky)
12. ↑   *Behind the World Cup record: Cafu* [online].. Dostupné online. (anglicky)
13. ↑   *Ronaldinho: I meant it, honest* [online]. 2002-06-21, [cit. 2019-11-06]. Dostupné online. (anglicky)
14. ↑   *Brazil-Turkey player ratings* [online]. BBC, 2002-06-26, [cit. 2019-11-06]. Dostupné online. (anglicky)
15. ↑  MURRAY, Scott. *Brazil 2 - 0 Germany* [online]. The Guardian, 2002-06-30, [cit. 2019-11-06]. Dostupné online. (anglicky)
16. ↑  South American Coach and Player of the Year, RSSSF.com (po anglicky)
17. ↑  BEAARD, Raymond. *FIFPro World XI 2004/2005* [online]. fifpro.org, [cit. 2022-03-16]. Dostupné online. Archivované 2014-07-01 z originálu.
18. ↑   *Syn bývalé fotbalové hvězdy Cafúa zemřel ve 30 letech na infarkt* [online]. sport.cz, [cit. 2022-03-16]. Dostupné online.

Zdroj
-----

*Tento článok je čiastočný alebo úplný preklad článku Cafu na českej Wikipédii.*

| * z
* d
* u
Brazílske mužstvo – MS 1994 (1. miesto) |
| --- |
| 
* 1 Taffarel
* 2 Jorginho
* 3 Ricardo Rocha
* 4 Ronaldão
* 5 Mauro Silva
* 6 Branco
* 7 Bebeto
* 8 Dunga
* 9 Zinho
* 10 Raí
* 11 Romário
* 12 Zetti
* 13 Aldair
* 14 Cafu
* 15 Márcio Santos
* 16 Leonardo
* 17 Mazinho
* 18 Paulo Sérgio
* 19 Müller
* 20 Ronaldo
* 21 Viola
* 22 Gilmar
* Tréner: Parreira

 | Brazília |


| * z
* d
* u
Brazílske mužstvo – MS 1998 (2. miesto) |
| --- |
| 
* 1 Taffarel
* 2 Cafu
* 3 Aldair
* 4 Júnior Baiano
* 5 César Sampaio
* 6 Roberto Carlos
* 7 Giovanni
* 8 Dunga
* 9 Ronaldo
* 10 Rivaldo
* 11 Emerson
* 12 Carlos Germano
* 13 Zé Carlos
* 14 Gonçalves
* 15 André Cruz
* 16 Zé Roberto
* 17 Doriva
* 18 Leonardo
* 19 Denílson
* 20 Bebeto
* 21 Edmundo
* 22 Dida
* Tréner: Zagallo

 | Brazília |


| * z
* d
* u
Brazílske mužstvo – MS 2002 (1. miesto) |
| --- |
| 
* 1 Marcos
* 2 Cafu
* 3 Lúcio
* 4 Roque Júnior
* 5 Edmílson
* 6 Roberto Carlos
* 7 Ricardinho
* 8 Gilberto Silva
* 9 Ronaldo
* 10 Rivaldo
* 11 Ronaldinho
* 12 Dida
* 13 Belletti
* 14 Anderson Polga
* 15 Kléberson
* 16 Júnior
* 17 Denílson
* 18 Vampeta
* 19 Juninho
* 20 Edílson
* 21 Luizão
* 22 Rogério Ceni
* 23 Kaká
* Tréner: Scolari

 | Brazília |